P R E S S E M E D D E L E L S E

**Verdens største motionsløb udvider i Danmark**

**Takket være en ihærdig motionsløber fra Aabenraa, bliver DHL Stafetten nu landsdækkende. I år får Sønderjylland sit helt eget løb og inden for fem år forventes 10.000 sønderjyder at løbe med til gavn for både borgere og det lokale erhvervsliv. Løbet er desuden på vej til at blive en eksportsucces.**

**Padborg 6. februar 2015:** ”DHL Stafetten er Danmarks største folkefest. Derfor er vi rigtig glade for at invitere sønderjyderne med til festen og til at deltage side om side med dem mod hold fra resten af Danmark. For nogen handler det om at være de hurtigste og for andre om blot at deltage. Den grundlæggende idé i stafetløb er, at når man har absolut ansvar for sin egen opgave og tillid til, at den næste også løser sin opgave, opnår man det gode resultat. Det er også kernen i enhver virksomhed. Vores kunder viser os dagligt tillid ved at overdrage tusindvis af forsendelser til os og forventer, at vi tager ansvar for, at disse når frem. Således løber vi på sin vis stafet for vores kunder hver dag, året rundt. Det er årsagen til, at vi i mere end 20 år har sponsoreret DHL Stafetten,” siger Ole Mørk, der er adm. direktør for DHL Freight i Danmark.

I 2014 deltog 220.000 løbere fra flere tusinde virksomheder. Det har gjort stafetten til verdens største motionsløb. Og det er et sted, hvor sundhed, fællesskab, ligeværdighed og hygge er i højsædet. Af disse årsager havde det Europæiske Atletikforbund i fjor sendt observatører til Danmark for at lære mere om løbet. Forbundet ønsker nemlig at sprede konceptet ud til andre storbyer i hele Europa.

”Sammen med lokale løbeklubber har vi været med til at skabe rammerne for verdens største motionsløb i et lille land som Danmark. At løbet oven i købet er på vej til at brede sig ud i resten af Europa, er helt fantastisk. Stafetten er meget mere end et løb, for det er også en aktivitet, der skaber sammenhold på arbejdspladserne og fremmer sundheden,” siger Ole Mørk.

**Landsdækkende begivenhed**

Det var en løbeglad borger fra Aabenraa, der tog det første spadestik for at få DHL Stafetten til Aabenraa. Per Hussmann havde igennem årene fulgt med i, at DHL Stafetten blev stadig større og han savnede at Sønderjylland også fik sin egen stafet. Derfor tog han kontakt til DHL, der straks var med på idéen.

”Her i Sønderjylland har vi manglet et stort event, der gør en forskel for virksomheder og medarbejdere. Det får vi nu med vores egen stafet. Ved at lægge løbet i Aabenraa håber vi at kunne tiltrække deltagere fra virksomheder fra hele Sønderjylland. Og måske kan vi endda også få deltagere med fra Flensborg og dermed gøre det til et grænseoverskridende event,” siger Per Hussmann. Han er selv en ivrig motionist og løber mellem tre og fem gange om ugen.

Målsætningen for deltagelsen i DHL Stafetten Sønderjylland i år er 2.000 deltagere og 400 hold. I løbet af fem år håber Per Hussmann, at løbet kan være vokset til 10.000 deltagere.

”Dette bliver hele Sønderjyllands stafet og jeg håber og tror på, at nogle af vores største virksomheder som Danfoss, Ecco, Abena og Arkil og alle de mange andre private og offentlige virksomheder, vil deltage. Indtil videre har alle, jeg har talt med, i hvert fald taget godt imod idéen,” siger Per Hussmann.

**For yderligere oplysninger, kontakt venligst:**

Ole Mørk, adm. direktør for DHL Freight på telefon: 41 90 81 51.

Per Hussmann på telefon: 20 42 19 59.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL – The Logistics company for the world

DHL er den globale markedsleder i logistik- og CEP-branchen og “The Logistics company for the world”. DHL tilbyder sin ekspertise inden for international ekspres, luft-og søfragt, vej- og jernbanetransport samt inden for kontrakt- og e-handelsrelaterede løsninger. Det verdensomspændende netværk består af mere end 220 lande og territorier og omkring 315.000 medarbejdere på verdensplan. Det sikrer kunderne uovertruffen servicekvalitet og lokalkendskab, der modsvarer deres krav til forsyningskæden. DHL accepterer sit sociale ansvar ved at støtte klimabeskyttelse, katastrofehåndtering og uddannelse. DHL er en del af Deutsche Post DHL. Koncernens omsætning var på mere end 55 milliarder euro i 2013. For mere information: [www.dp-dhl.com](http://www.dp-dhl.com) eller [www.dhl.dk](http://www.dhl.dk)

**Om DHL Stafetten — byer og datoer for 2015:**

Nuuk 4. juni

Odense 11. + 12. + 13. august

Århus 18. + 19. + 20. august

Aalborg 25. + 26. + 27. august (udvidet med én dag ifht tidligere år)

København 24. + 25. + 26. + 27. + 28. august

Aabenraa 26. august

DHL Stafetten et 5 x 5 km stafetløb, dvs. fem personer løber på skift 5 km.

Stafet-konceptet blev introduceret af Sparta i 1981. I 1991 skiftede stafetten navn til DHL Stafetten.

Læs mere om DHL Stafetten på [www.dhlstafetten.dk](http://www.dhlstafetten.dk)